**Білі Гілмэн** (поўнае імя **Уільям Уэндэл Гілмэн ІІІ**, англ.: William Wendell Gilman III) — амерыканскі спявак, выканаўца музыкі кантры. Зрабіўся папулярным ва ўзросце 11 год дзякуючы вялікаму поспеху свайго дэбютнага альбома «One Voice». Альбом зрабіўся двойчы плацінавым, а сам Білі быў намінаваны на прэмію Грэмі ў катэгорыі Лепшае Мужчынскае Вакальнае Выкананне ў стылі кантры. Білі і дагэтуль трымае рэкорд самага юнага намінанта Грэмі. На момант намінацыі яму было 12 гадоў і 273 дні. Білі Гілмэн з'яўляецца ўладальнікам яшчэ аднаго рэкорду: у 12 гадоў Білі зрабіўся самым маладым выканаўцам за ўсю гісторыю музычнай індустрыі ва ўсіх музыкальных жанрах сярод тых, хто атрымаў сертыфікацыю Platinum.

Выпусціў агулам 6 студыйных альбомаў.

Аднымі з асноўных напрамкаў дзейнасці Білі, апроч музыкі, з'яўляюцца дабрачыннасць і ўвага да сацыяльных праблем.

Біяграфія
---------

Білі Гілмэн нарадзіўся 24 траўня 1988 года ў Вэстэрлі, Род-Айлэнд у сям'і тэхніка нафтавай кампаніі і былой сакратаркі, гадаваўся ў Хоўп Вэлі, дзе пачаў даваць свае першыя выступленні, звычайна на рознага кшталту кірмашах, калі яму было 7 год. Білі з маленства вылучаўся добрымі ведамі музыкі кантры і рэпертуараў занкамітых кантры-спевакоў. Хлопчыкам зацікавіліся мясцовы педагог па вакалу Анджэла Бакары, а потым і вядомы кантры-выканаўца Рэй Бэнсан з бэнда «Asleep At The Wheel». Менавіта Бэнсан дапамог Білі запісаць яго першыя дэма-запісы, а таксама запрасіў Білі ўдзельнічаць у шэрагу сваіх музычных шоу у Нэшвіле. Бэнсан у сваю чаргу пазнаёміў Білі з менеджарам Скотам Сайманам, які працаваў на Sony Music Nashville. Так пачалася музычная кар'ера Білі Гілмэна.

Музычная кар'ера
----------------

Віцэ-прэзідэнт Sony Music Nashville, уплывовы прадзюсар Блэк Чэнсі наведаў адзін з выступаў Білі Гілмэна і вырашыў падтрымаць юнага спевака. Прадзюсарамі для будучага альбома Білі былі выбраныя Дон Кук і Дэвід Мэлой. Паспяховы прадзюсарскі дуэт працаваў з Білі да моманту скасавання кантракта з Sony Music Nashville, але за гэты час было створана шмат папулярных песень і выдадзены шэраг альбомаў, якія атрымалі сертыфікацыі Gold і Platinum.

27 траўня 2000 года Білі Гілмэн выдаў свой першы сінгл «One Voice», які ў той жа час зрабіўся папулярным, як сярод прыхільнікаў музыкі кантры, так і сярод іншай музычнай аўдыторыі. Пасля выхаду сінгла, Білі паспеў паўдзельнічаць у шэрагу папулярных тэлешоу Опры Уінфры, Роўзі О'Донэл и Лары Кінга, а таксама пабываць на ўручэнні прэмій Country Music Awards (CMA) і American Music Award (AMA), дзе выйграў намінацыю Лепшага Новага Артыста ў стылі кантры. Галоўнай падзеяй была намінацыя на Грэмі ў катэгорыі Лепшае Мужчынскае Вакальнае Выкананне ў стылі кантры, дзе Білі прайграў легендарнаму Джоні Кэшу.

На 13 лістапада 2000 года Білі быў найбольш паспяховым спеваком музыкі кантры па продажах альбомаў. Да канца 2001 года, Білі ў супрацоўніцтве з Кукам і Мэлоем выпусціў яшчэ два альбома, адзін з кампіляцыяй калядных песень Classic Christmas і другі з новым матэрыялам Dare to Dream. Абодва альбома былі сертыфікаваныя Асацыяцыяй Гуказапісваючых Кампаній Амерыкі (RIAA) адзнакай Gold.

Перыяд 2000—2002 з'яўляецца самым паспяховым у музычнай кар'еры Білі Гілмэна. Першыя тры альбомы разышліся шматмільённым накладам і атрымалі станоўчыя рэцэнзіі ад крытыкаў. Білі таксама запісаў дуэт з валійскай спявачкай Шарлотай Чэрч, а таксама ўзяў удзел у запісе альбома дзіцячых песень Country Goes Raffi. У верасні 2001 года Білі запрасілі на святкаванне 30-годдзя творчай дзейнасці Майкла Джэксана ў Нью-Ёрку. Білі выканаў кампазіцыю Ben — сінгл Джэксана 1972 года. У 2002 Білі дэбютаваў у Брадвейскім мюзікле 'Гісторыя двух гарадоў’.

У другой палове 2002 года голас Білі Гілмэна пачаў змяняцца, што прымусіла спевака адмяніць усе запланаваныя канцэрты і зрабіць вымушаны вакальны адпачынак. Лекары забаранілі Білі спяваць і нават размаўляць, бо гэта магло прывесці да сур'ёзных дэфармацый галасавых звязак.

|  |
| --- |
| "Маёй першай думкай было "чаму так хутка?" Я толькі пачынаў вучыцца, як карыстацца сваім голасам, адчуваў сябе камфортна ў музыцы, быў у цэнтры ўвагі і рабіў тое, што трэба было рабіць. Я звярнуўся да лекараў у клініку Вандэрбільдта, што ў Нэшвіле, - найлепшую клініку, якая спецыялізуецца на праблемах з голасам, і яны параілі мне "не спяваць і не гаварыць увогуле""——Білі Гілмэн пра перыяд змен у сваім голасе |

У 2003 годзе Білі вярнуўся да музычнай дзейнасці і выпусціў новы альбом «Music Through Heartsongs». Адметнай рысай гэтага альбома быў той факт, што ўсе кампазіцыі былі запісаны на вершы 13-гадовага хлопчыка Мэці Стэпанека хворага на мускульную дыстрафію, з якім Білі пазнаёміўся яшчэ ў 2000 годзе на шоу Лары Кінга. У жніўні 2003 года па рэкамендацыі Стэпанека Білі быў аб'яўлены Амбасадарам амерыканскай Асацыяцыі хворых на мускульную дыстрафію (MDA). Альбом быў апошнім сярод ўсіх альбомаў Білі, які трапіў у U.S. Billboard 200 і апошнім у супрацоўніцтве Білі Гілмэна і Sony Music Nashville.

У 2005 годзе Білі Гілмэн падпісаў кантракт з лэйблам Image Entertainment, пасля чаго выпусціў два новых альбомы: Everything and More (2005) і аднайменны Billy Gilman (2006). Гэта былі апошнія студыйныя альбомы Гілмэна. У перыяд з 2007 па 2009 Білі запісаў шэраг сінглаў, такіх як «When You Come Home», «I Know», «I've Changed», але афіцыйнага выдання новага альбома так і не атрымалася.

16 красавіка 2012 года Білі Гілмэн вярнуўся да музычнай дзейнасці з сінглам «The Choice». Песня была адмыслова напісана для падтрымкі дабрачыннага праекта Soles4Souls, які збірае абутак для людзей, якія жывуць у жудаснай галечы і не могуць дазволіць сабе пакупку новага абутку. Да запісу сінгла далучыліся яшчэ 18 спевакоў кантры, сярод якіх Алан Джэксан, Рэба Макінтайр, Кейт Урбан, Рычы МакДональд і іншыя. Таксама быў зняты адпаведнае відэа для песні, дзе афіцыйна гучыць заклік падтрымаць дабрачынныя дзеянні Soles4Souls.

На сённяшні дзень Білі Гілмэн працуе над сваім новым музычным праектам разам з Дэнам Мэрфам і Філіпам Дугласам.

Асабістае жыццё
---------------

Білі Гілмэн жыве ў Хоўп Вэлі, штат Род Айлэнд разам са сваімі бацькамі Білам-старэйшым і Фрэн Гілмэн, а таксама з малодшым братам Колінам. Гілмэн захапляецца творчасцю Пэм Ціліс, Аўрыл Лавін, а таксама Джона Бон Джові і Марка Энтані. Адной з любімых кніг Білі з'яўляецца «Хобіт» Джона Толкіна.

Дыскаграфія
-----------

### Студыйныя альбомы і кампіляцыі

| Назва | Дэталі Альбома | Пік пазіцыя альбомаў у чартах свету | Сертыфікацыя |
| --- | --- | --- | --- |
| US Country | US | US Indie |
| *One Voice* | * Дата выхада: 20 чэрвеня 2000 года
* Лэйбл: Epic Nashville
 | 2 | 22 | — | * US: 2× Platinum
* CAN: Gold
 |
| *Classic Christmas* | * Дата выхада: 17 кастрычніка 2000 года
* Лэйбл: Epic Nashville
 | 4 | 42 | 5 | * US: Gold
 |
| *Dare to Dream* | * Дата выхада: 8 траўня 2001 года
* Лэйбл: Epic Nashville
 | 6 | 45 | — | * US: Gold
 |
| *Music Through Heartsongs* | * Дата выхада: 15 красавіка 2003 года
* Лэйбл: Epic Nashville
 | 15 | 109 | — |  |
| *Everything and More* | * Дата выхада: 3 траўня 2005 года
* Лэйбл: Image Entertainment
 | 39 | — | 17 |  |
| *Billy Gilman* | * Дата выхада: 6 верасня 2006 года
* Лэйбл: Image Entertainment
 | 55 | — | 29 |  |
| «—» азначае рэлізы, якія не трапілі ў чарт |
|

### Сінглы

| Год | Сінгл | Пікавыя пазіцыі ў чартах | Альбом |
| --- | --- | --- | --- |
| US Country | US | US AC | UK |
| 2000 | «One Voice» | 20 | 38 | 29 | 84 | *One Voice* |
| «Oklahoma» | 33 | 63 | — | — |
| 2001 | «There's a Hero» | — | — | — | — |
| «She's My Girl» | 50 | — | — | — | *Dare to Dream* |
| «Elisabeth» | 56 | — | — | — |
| 2005 | «Everything and More» | — | — | — | — | *Everything and More* |
| «Hey, Little Suzie (The Cause of All That)» | — | — | — | — |
| 2006 | «Gonna Find Love» | — | — | — | — | *Billy Gilman* |
| «Southern Star» | — | — | — | — |
| 2007 | «Crying» | — | — | — | — | Без альбома |
| 2008 | «When You Come Home» | — | — | — | — |
| 2009 | «I Know» | — | — | — | — |
| 2009 | «She Wanted More» | — | — | — | — |
| 2009 | «Honky Tonk Parade» | — | — | — | — |
| 2009 | «I've Changed» | — | — | — | — |
| «—» азначае рэлізы, якія не трапілі ў чарты |
|

### Відэакліпы

| Год | Відэа | Рэжысер |
| --- | --- | --- |
| 2000 | «One Voice» | Трэй Фэнджой |
| «Oklahoma» |
| «Warm and Fuzzy» | Дэйвід МакКалістр |
| 2001 | «There's a Hero» | Брэнт Хэджкок |
| «She's My Girl» |
| «Elisabeth» | Шаўн Сілва |
| 2003 | «I Am (Shades of Life)» |  |
| 2005 | «Everything and More» | Алек Эстэн |
| «Hey, Little Suzie (The Cause of All That)» |
| 2012 | «The Choice» (Білі Гілмэн і сябры) | Шон Томас |

Зноскі
------

1. ↑  Біяграфія Білі Гілмэна на billygilmanfans.com **(нявызн.)**(недаступная спасылка). Архівавана з першакрыніцы 8 студзеня 2013. Праверана January 17, 20113. (англ.)
2. ↑  Біяграфія Білі Гілмэна на countrymusic.about.com **(нявызн.)**(недаступная спасылка). Архівавана з першакрыніцы 30 сакавіка 2013. Праверана January 17, 2013. (англ.)
3. ↑  Білі Гілмэн: Навіны на сайце billygilman.com **(нявызн.)**(недаступная спасылка). Архівавана з першакрыніцы 2 ліпеня 2013. Праверана January 17, 2013. (англ.)
4. ↑  RIAA's Gold & Platinum Program searchable database: Gilman **(нявызн.)**. Праверана 2012-15-12. (англ.)

Спасылкі
--------

* billygilman.com — афіцыйны сайт Білі Гілмэна
* Billy Gilman (англ.) на сайце *AllMusic*
* Білі Гілмэн на сайце «*Internet Movie Database*» (англ.)
* Білі Гілмэн ў сацыяльнай сетцы «Twitter»

| ⛭Білі Гілмэн |
| --- |
| Дыскаграфія | 

|  |  |
| --- | --- |
| Альбомы | 
* One Voice (2000)
* Classic Christmas (2000)
* Dare to Dream (2001)
* Music Through Heartsongs (2003)
* Everything and More (2005)
* Billy Gilman (2006)

 |
| Сінглы | 
* "One Voice" (2000)
* "Oklahoma" (2000)
* "There’s a Hero" (2001)
* "Elisabeth" (2001)
* "Everything and More" (2005)
* "Hey, Little Suzie (The Cause of All That)" (2005)
* "Gonna Find Love" (2006)
* "Southern Star" (2006)
* "Crying" (2007)
* "When You Come Home" (2008)
* "I Know" (2009)
* "She Wanted More" (2009)
* "Honky Tonk Parade" (2009)
* "I’ve Changed" (2009)

 |
| Кампіляцыі | My Time On Earth (2007) |
| Саўндтрэкі | Stuart Little 2 (2002) |

 |
| Відэаграфія | 

|  |  |
| --- | --- |
| Відэакліпы | 
* One Voice (2000)
* Oklahoma (2000)
* Warm & Fuzzy (2000)
* There’s A Hero (2001)
* She’s My Girl (2001)
* Elisabeth (2001)
* I Am (Shades of Life) (2003)
* Everything and More (2005)
* Hey, Little Suzie (The Cause of All That) (2005)
* The Choice (2012)

 |

 |
| Праекты | 

|  |  |
| --- | --- |
| Дабрачыннасць | 
* MDA
* Soles4Souls

 |
| Супрацоўніцтва | 
* Рэй Бэнсан
* Country Goes Raffi
* Шарлот Чэрч
* A Tale of Two Cities
* Мэці Стэпанек

 |

 |

|  |  |
| --- | --- |
| ⚙️   У сацыяльных сетках | Facebook · Myspace · X |
| Фота, відэа і аўдыё | Apple Music · Deezer · Instagram · Spotify · Яндэкс Музыка · YouTube · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Слоўнікі і энцыклапедыі | Notable Names Database |
| Генеалогія і некрапалістыка | WikiTree |
| Нарматыўны кантроль | CONOR: 8130403 · ISNI: 0000 0000 5039 5830 · LCCN: no00096332 · VIAF: 4483469 |